**Сохтани созмоyҳо ва шабакаҳо:**

**Маркази тадқиқоти стратегтии Санкт-Петербург, Россия**

**Пешгуфтор**

Маркази тадқиқоти стратегтии Санкт-Петербург падидаи аҷибест, ба он маъно, ки созмон корҳоро дар соҳаи таҳлили буҷет ҳам дар сатҳи маҳал ва ҳам дар минтақа анҷом дод. Намунаи хуби он аст,ки то кадом андоза қоидаҳои шаффофият, масъулияти давлат ва иштироки ҷомеа дар раванди омодасозии буҷет чи дар сатҳи маҳал ва чи дар сатҳи миллӣ, муҳим, муассир ва боарзишанд*.*

Маркази тадқиқоти стратегтии Санкт-Петербург ташкилоти тадқиқотиест, ки фаълоияташ ба балан бардоштани саnҳи фаҳмиши ҷамъиятӣ ва таъсиррасонӣ ба раванди ташаккули буҷет дар сатҳи шаҳр равона шудааст. Фаъолияти асосbи он дар доираи лоиҳае бо номи «Сокинон ва ҳукуматдорони шаҳр самти ҳамкорииро муайян мекунанд. Буҷете ки онро одамон мефаҳманд ва дар он таъсир расондан метавонанд». Лоиҳа барои мусоидат дар пешбурди минбаъдаи фарогириии ташкилотҳои ғайриҳукуматӣ ва ҳокимиятҳои маҳалли Санкт-Петербург дар раванди муҳокима ва ташаккули бучети маҳаллӣ ва ҳамчунин густурдани чунин таҷриба дар саросари Россия, таҳия шуда буд. Фаъолияти корхона аз таҳлили буҷети шаҳри Санкт-Петербург барои соли 1993 ва раванди ташаккулёбии он, аз ҷумла шарҳи сатҳи фарогирии ташкилотҳои ҷамъиятии шаҳр дар ташаккули буҷет, оғоз шуд.

**Проблема**

Фасод дар доираҳои ҳукуматӣ аз мушкилоти умдаи Россия аст. Ҳамзамон ниёз ба рушди сатҳи кушодагӣ ва шаффофият, махсусан, дар нисбати раванди ташаккули буҷет эҳсос мешавад. Чунин шаффофит дар ду сатҳ матлуб аст. Аввалан, намояндагони ҷамъияӣ, ки масъулияти муҳокима ва овоздеҳӣ доранд, ба асосноккунии бештар ва тафсилоти лоиҳаҳои буҷетҳои маъмурият омоданамуда ниёз доранд. Дар ҳоли ҳозир дастрасӣ ба буҷет барои ин намояндагон пурра масдуд аст. Сониян, кушодагӣ ва шаффофияти раванди буҷет бояд созмонҳои ҷамъиятии шаҳрро низ фаро гирад, то ки онҳо имкони иштирок дар мубоҳисаҳои марбут ба афзалиятҳои сиёсиро дошта бошанд.

**Фаъолият**

Дар октябри 1998, як семинари шносоӣ дар доираи лоиҳае барпо шуд,ки иштирокдорон аз шаҳри Санкт-Петербург ва дигар шаҳрҳои Россия даъват шуда буданд. Дар рафти ин нишаст Маркази тадқиқоти стратегтии Санкт-Петербург кори худро оид ба таҳлили сиёсати буҷет ва раванд дар шаҳри Санкт-Петербург барои соли 1998 пешниҳод намуд. Дар асоси ин таҳлил, аввалин бюллетени барнома таҳти унвони «Таҳлили буҷети мунитсипиалӣ барои соли 1998 ва раванди ташаккули он. Шарҳи ҷалби созмонҳои ҷамъиятии шаҳрӣ дар раванди ташаккули буҷет» ба чоп расид.

Мутобиқ ба натиҷаҳои саминар якум, Маркази тадқиқоти стратегтии Санкт-Петербург дар ноябри сол 1998 коференсия баргузор намуд. Дар он фаъолони ҷамъиятӣ ва намояндагони ҳукуматҳои маҳаллии ш.Санкт-Петербург ширкат намуда, изҳори хоҳиши ҷалб шудан дар мубоҳисаҳо оид ба буҷети мунитсипиалӣ намуданд. Семинар амалан аз ду қисм иборат буд. Қисми аввал аз таҳлили коршиносии буҷет, раванди қабул ва иҷрои он иборат буд. Қисми дуюм ба маърузаҳои иштирокчиён оид ба фаъолияти корхонаҳояшон бахшида шуда буд. Иштрокдорон ҳамчунин имкони муҳокимаи онро доштанд, ки чи тавр сиёсатҳои буҷетии мухталиф ба аудиторияи созмонҳояшон таъсиргузор аст. Дар анҷоми ин семинари амалӣ, гуруҳҳои корӣ сохта шуданд, ки ба гузаронидани шарҳи қисматҳои мушаххаси буҷет дар якҷоягӣ бо коршиносони Маркази тадқиқоти стратегтии Санкт-Петербург муваззаф шуданд.

Семинари навбати дар моҳия ноябри соли 1999 гузаронда шуд. Бо такя ба таассурот ва аксуламали иштирокдорони семинари аввал, ҷаласаи дуюм асосан ба баланд бардоштани сатҳи огоҳии иштирокдорон доир ба буҷет, раванди омодагӣ гирифтан ва қабули буҷет ва усулҳои асосии таҳлили буҷет бахшида шуд. Ин ба иштирокдорон базаи иттилоотии заруриро барои иштироки фаъол дар муҳокимаи афзалиятҳои буҷет пешниҳод намуд ва дарк намудани таҳлили экспертии иқтисодӣ ва сиёсиро барояшон осон гардонд. Семинари сеюм, ки дар моҳи апрели соли 1999 барпо шуд, чаҳорчубаи муҳокимаҳоро тавассути ворид намудани асосҳои иқтисодӣ ва меъёрӣ-ҳуқуқӣ барои ҷалби шаҳрвандон дар равандҳои буҷет васеъ намуд

Ба хотири васеъ намудани таъсири ин чорабиниҳо, гузаронидани семинарҳои иловагӣ дар Петрозаводск, Псков ва Великие Луки барои муҳокимаи рафти иҷрои равандҳои буҷет дар ин шаҳрҳо, сатҳи ҷалби ҷомеа дар раванди омодасозии буҷет ва имкониятҳои назорати буҷет, ба нақша гирифта шуд. Ҳангоми банақшагирӣ ва гузаронидани ин семинарҳо вазифаи афзалиятдори Маркази тадқиқоти стратегтии Санкт-Петербург, ба мақсади таъмини методҳои тақдими маълумоти буҷетӣ ба иштирокчиён аз фаъолиятҳои ҳамкорӣ бо ташкилотҳои маҳаллӣ иборат буд.

Дар анҷоми марҳилаи аввали лоиҳа, конференсия зери унвони «буҷети шаффоф-99» барпо шуд Он ба мақсади осон намудани табодули маълумот доир ба ташаббусҳои ҷамъиятие буд, ки руҳбаланд намудани иштироки шаҳрвандонро дар ташаккули буҷет дар минтақаҳои дигар ташвиқ менамоянд. Иштирокдорони семинар, минҷумла, бо тавсияҳо оид ба таҳлили буҷет ва таҳлили равандҳои ташаккули буҷет, ки аз ҷониби гуруҳи кории байниминтақавӣ мураттаб шуда буд, шинос шуданд.

Умуман, дар ду соли аввали кори барнома 22 семинари таълимӣ бо давомнокии мухталиф ва ду конференсияи байниминтақавӣ барои сарварони ТҒҲ ва кормандони роҳбарикунандаи мақомоти ҳокимияти маҳаллӣ гузаронда шуд

**Натиҷаҳо**

Семинарҳои Маркази тадқиқоти стратегтии Санкт-Петербург дар омузондани аудиторияи васеъ доир ба масъалаҳои таҳлили буҷет ва эҳтимоли таъсиррасонӣ ва ҳамчунин бунёди сатҳи баланди фаҳмиши ҷомеа дар равандҳои ташаккули буҷет ва масъалҳои умумии шаффофият ва масъулият, ба муваффақиятҳо ноил шуданд.

Масалан, семинар дар Псков аввалин чорабинии ҳамсон дар ин. Шаҳр шуд. Бисёр сиёсатмадорони маъруф дар он иштирок намуданд ва маъруза карданду ба саволҳо аудитория ҷавоб доданд. Намояндагони 25 созмони ҷамъиятӣ ва ҳамчунин рузноманигорон иштрок намуданд. Қисман ин семнар ба хотири табиати бесобиқааш ба таваҷҷуҳи хоси расонаҳо сазовор шуд. Тақрибан тамоми барномаҳо хабарӣ дар шаҳр эълони баргузории онро паҳн намуданд ва дар барномаи телевизиони шаҳр гузориши 10 дақиқагӣ дар мавзуи «Буҷете, ки шумо фаҳмидан ва ба он таъсир расондан метавонед», пахш шуд.

Маҳсули кори коршиносони минтақавӣ дар соҳаи буҷет дар доираи нашри чанд мақола муттаҳид карда шуд. Таваҷҷуҳро ба минтақаҳои мухталифи Россия, ки он ҷо корҳо оид ба ташаккули буҷет сурат мегиранд, ҷалб намуда ин мақолаҳо маъно ва аҳаимяти шаффофияти молиявӣ, фаъолияти таҳлилии буҷетро дар минтақаҳои гуногун муҳокима менамоянд ва ҳамчуни муҳим будани иштироки ҷомеаро дар равандҳои ташаккули буҷет таъкид менамоянд. Гузашта аз ин Маркази тадқиқоти стратегтии Санкт-Петербург тарҷумаи дастурамали «Дараҷаи арзёбии сатҳи шаффофият ва ҷалби ҷомеа дар равандҳои ташаккули буҷет»-ро анҷом дод, ки аз ҷониби Индас- созмон оид ба таҳлили буҷет аз Африкаи ҷанубӣ нашр шудааст. Ин нашрияҳо дар дастрасии озоданд ва метавонад барои дигар созмонҳои қаламрави Рссия,ки ба кори таҳлили буҷет майл доранд, муфид бошанд. Созмонҳои ғайритиҷоратӣ, намояндагони мақомоти худидоракунӣ ва коршиносони соҳаи буҷет бисёр вақт нусхаи ин маводро мепурсанд ва якчанд муассисаи мактабҳои олӣ онро дар курсҳои худ оид ба идоракунӣ ва иқтисоди мунитсипиалӣ истифода мебаранд.

Сарфи назар аз он, ки иштироки ҷомеа дар раванди ташаккули буҷет дар ш. Санкт-Петербург иборат аз консепсияи нав буд, иштирокчиёни лоиҳа муҳим будани нақши хешро собит намуданд. Дар рафти омодасозии лоиҳаи буҷети ш. Сангт –Петербург барои соли 1999, барои муайян намудани афзалиятҳои калидии буҷет, таҳлили оқибатҳои алтернативаҳои гуногун ва тайёр намуднаи шарҳу тафсир ба буҷети пешниҳодшуда,ки ба таваҷҷуҳи мақомоти ҳокимияти маҳалли расонда шуданд, фаъолони ТҒҲ ва коршиносони соҳаи буҷет гуруҳи корӣ таъсис доданд.

**Сабақҳо**

* *Иштирок дар раванди ташаккули буҷет барои бисёре аз ТҒҲ як амри бадеҳӣ нест. Бисёре аз коршиносони.* Маркази тадқиқоти стратегтии Санкт-Петербург дар ибтидо миёни сарварони ТҒҲ мавҷуд набудаи фаҳмиши аҳамияти масъалаҳои буҷетро таъкид намуданд. Барои гузаштан аз ин сад, Марказ таваҷҷуҳи хоса нисбат ба созмонҳое намуд, ки дар доираи кор бо ҷомеа манзури ҳадафаш буданд (ва ҳамчунин ба равишҳои расонидани иттилоот оид ба таҳлили буҷет). Самарнокии махсусро ду навъи ҳавасмандгардонӣ дар кори таҳлили буҷет нишон доданд: пешбурди кушиши ташкилот дар омузиши имконоти таъмини маблағҳои буҷетӣ барои фаъолиятҳои худ ва ҳамчунин табиқи хоҳиши ташкилот оид ба тафтиш намудани дурустии харочот дар соҳаҳое,ки онҳо муҳим мешуморанд.
* *Дониш нақши муҳим дорад. Аксар роҳбарони ТҒҲ оид ба равандҳои ташаккули буҷети мунитсипиалӣ фаҳмиши нокифоя доранд, аз ҷумла оид ба механизмҳои омодагирӣ, қабул ва иҷрои буҷет.* Тавассути омузишҳои зурурӣ Маркази тадқиқоти стратегтии Санкт-Петербург дар муайян намудани гуруҳи шахсони алоқаманди соҳаи назорат ва таҳлили касбии буҷет ёрӣ расонд. Ин кор на танҳо боиси беҳтар шудани сиёсати буҷетӣ, балки ҳамчуни барои расидан ба ҳадафҳои олии ташкилот дар бобати коҳиш додани сатҳи фасод дар ҳукуматҳо аз тариқи назорати шадиди ҷамъиятӣ, мусоидат менамояд.
* *Талошҳои ҳадафмандона оид ба омузонидани ҳам ҷомеаи ТҒҲ ва ҳам кормандони давлатӣ.* Омузонидани ТҒҲ дар бобати иштирок дар кори буҷет бо назардошти нақше, ки онҳо дар болоравии сатҳи шаффофият ва масъулияти давлат дар назди интихобкунандагон мебозанд, маъмулан, чун ҷанбаи муҳим шинохта мешавад. аммо вакте раванди буҷет пушти дарҳои пушидаи шохаҳои ҳокимияти иҷроия ташаккул меёбад, омузонидани ҳукуматдорони сатҳи маҳал дар боби равандҳои омодасозӣ ва таҳлили буҷет, то ки онҳо барои иштирок дар мубоҳисаҳо ва мубориза бо эҳтимоли фасод омода бошанд, дорои аҳамияти кам нест.
* *Таҳлили буҷети сатҳи маҳаллӣ бояд заминаҳои минтақавӣ ва миллиро ба назари эътибор бигирад.* Сарфи назар аз он, ки метавон аз иштирок дар раванди буҷет дар сатҳи маҳаллӣ манфиатҳо бардошт, ҳамчунин ба эътибор гирифтани нақш ва таъсири буҷетҳои минтақавӣ ва миллӣ муҳим аст. Вобаста аз контексти сиёсӣ ва низоми андозбандӣ, муносибатҳои мутақобилаи буҷетҳо дар фаҳмиши сиёсати буҷетӣ ва динамикаи раванди таҳияи буҷет метавонанд нақши муҳим дошта бошанд.